**Media Advisory**

**Plnenie ľudsko-právnych záväzkov Slovenskej republiky bude preskúmané prostredníctvom pravidelného hodnotenia v Rade OSN pre ľudské práva**

**ŽENEVA (23. januára 2019)** - Pracovná skupina Univerzálnej periodickej previerky (UPR) Rady OSN pre ľudské práva preskúma ľudsko-právnych záväzkov Slovenskej republiky po tretí raz, v pondelok 28. januára 2019 na stretnutí, ktoré sa bude vysielať [naživo](http://webtv.un.org/).

Slovensko je jedným zo 14 štátov, ktoré má preskúmať pracovná skupina UPR počas zasadnutia, ktoré sa koná od 21. januára do 1. februára. [Prvé a druhé hodnotenie UPR Slovenskej republiky](https://www.ohchr.org/EN/HRBodies/UPR/Pages/SKindex.aspx) sa uskutočnili v máji 2009 a vo februári 2014.

Dokumenty, na ktorých sa zakladá previerka, sú: 1) národná správa - informácie poskytnuté skúmaným štátom; 2) informácie obsiahnuté v správach nezávislých odborníkov a skupín v oblasti ľudských práv známych ako Osobitné postupy, kompilácia odporúčaní adresovaných Slovensku zmluvnými orgánmi OSN, a iné subjekty OSN; 3) informácie poskytnuté inými zainteresovanými stranami vrátane národných inštitúcií pre ľudské práva, regionálnych organizácií a skupín občianskej spoločnosti.

Tri **správy**, ktoré slúžia ako základ pre preskúmanie Slovenska 28. januára, nájdete [tu.](https://www.ohchr.org/EN/HRBodies/UPR/Pages/SKindex.aspx)

**Miesto:** Miestnosť XX, Palais des Nations, Ženeva

**Čas a dátum:** 09:00 - 12:30, pondelok, 28. januára (ženevský čas, GMT +1 hodina)

UPR je unikátny proces, ktorý zahŕňa periodické preskúmanie dodržiavania  ľudských práv všetkých 193 členských štátov OSN. Od svojho prvého stretnutia, ktoré sa konalo v apríli 2008, bolo všetkých 193 členských štátov OSN  preskúmaných dvakrát v rámci prvého a druhého cyklu UPR. Počas tretieho cyklu UPR sa od štátov znovu očakáva, že podrobne vysvetlia kroky, ktoré prijali na vykonanie odporúčaní predložených počas predchádzajúcich hodnotení, a ktoré sa zaviazali sledovať, ako aj upozorniť na nedávny vývoj v oblasti ľudských práv v krajine.

Delegáciu SR bude viesť pán František Ružička, štátny tajomník Ministerstva zahraničných vecí a európskych záležitostí Slovenskej republiky.

Zástupcovia troch krajín, ktorí slúžia ako spravodajcovia ("trojka") na prehodnotenie Slovenska, sú: Kamerun, Afganistan a Čile.

**Webcast** zasadnutia bude na adrese <http://webtv.un.org>

Zoznam rečníkov a všetky dostupné vyhlásenia, ktoré budú doručené počas previerky Slovenska, budú zverejnené na extranete UPR.

Pracovná skupina UPR plánuje **prijatie odporúčaní** predložených Slovenskej republike 31. januára o 16.30 hod. Štát, ktorý je predmetom preskúmania, môže vyjadriť svoje stanovisko k odporúčaniam, ktoré mu boli predložené počas previerky. Odporúčania budú zdieľané s médiami v deň vopred.

KONIEC

Ďalšie informácie a žiadosti médií: +41 (0) 22 917 9711 / [rgomez@ohchr.org](mailto:rgomez@ohchr.org)  alebo Cédric Sapey: +41 (0) 22 917 9845 / [csapey@ohchr.org](mailto:csapey@ohchr.org)

Viac informácií o univerzálnej periodickej previerke nájdete na stránke: [www.ohchr.org/hrc/upr](http://www.ohchr.org/hrc/upr)

Rada OSN pre ľudské práva (UN Human Rights Council), sledujte nás na sociálnych sieťach:

[Facebook](https://www.facebook.com/UNHRC)  [Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)[Instagram](https://www.instagram.com/humanrightscouncil/)